3. advendipühapäeva, 16. detsembri jumalateenistus oli Paide koguduse liikmetele eriline. Pärast põhjalikku remonti pühitses Järva praost Teet Hanschmidt taas kasutusele Paide Püha Risti kiriku. Mälestuse  jäädvustamiseks kogunes ühispildile osa jumalateenistusel viibinud koguduseliikmeid.  Valminud on kirikusaali ja käärkambri põrand ning nende alla paigaldatud installatsioonid. 24. juulil sõlmitud töövõtuleping AS KEKi Ehitusega on päädinud kvaliteetse põranda valmimisega. Tööde maksumuseks kujunes pisut üle kolme miljoni krooni.  Juba pärastlõunal oli kirikus kontsert, kus esinesid mudilas-, laste- ja segakoor, poiste- ja segaansamblid ning solistid. Koore juhatasid Piret Järvet ja Anne Rikberg.